
llumanum genus, postea quam a creatore, munerum- 
que caelestium largitore Deo, invidia Diabolic miserrime de- 
fecît, in partes duas diversas adversasque discessit ; quarum 
altera assidue pro veritate et virtute propugnat, altera pro 
iis, quae virtuţi sunt veritatique contraria. — Alterum Dei 
est in terris regnum, vera scilicet lesu Christi Ecclesia, cui 
qui volunt ex animo et cqnvenienter ad salutem adliaeresce- 
re, necesse est Deo et Unigenito Pilio eius tota mente ac 
summa voluntate servire: alterum Satanae est regnum , cu- 
ius in ditione et potestate sunt quicumque funesta ducis sui 
et primorum parentum exempla secuti, părere divinae ae - 
ternaeque legi recusant, et multa posthabito Deo , multa 
contra Deum contendunt. Duplex hoc regnum, duarum in- 
star civitatum contrariis legibus contraria in studia abeun- 



tium , acute vidit descripsitque Augustînus , et utrîusque 
efficientem caussam subtili brevitate complexus est, iis ver- 
bîs: fecerunt civitates duas amores duo: terrenam scilicet 
amor sui usque ad contemptum Bei: caekstem vero amor 
T)et usque ad contemptum sui \ — Vario ac multiplici 
cum armorum tum dimicationis genere altera adversus 
alteram omni saeculorum aetate conflixit , quamquam non 
eodem semper ardore atque impetu. Hoc autem tempore, 
qui deterioribus favent partibus videntur simul conspirare 
vehementissimeque cuncti contendere, auctore et adiu- 
trice ea, quam Massonum appellant, longe lateque diffusa 
et firmiter constituta hominum societate. Nihil enim iam 
dissimulantes consilia sua , excitant şese adversus Dei 
numen audacissime : Ecclesiae sanctae perniciem palam 
apertcque moliuntur , idque eo proposito, ut gentes chri- 
stianas partis per lesum Christum Servatorem beneficiis , si 
fieri posset, funditus despolient, — Quîbus Nos ingemiscen- 
tes malîs , illud saepe ad Deum clamare , urgente animum 
caritate, compellimur: Ecce inimici tui sonueruntj et qui 
oderunt te, extukrunt caput Super popuhim tuum m^dign/z^ 
verunt consilium : et cogitaverunt adversus sanctos tuos. Di^^ 
xerunt: venite, et disperdamus eos de gente ^ 

In tam praesenti discriminez in tam immani per- 
tînacique christîani nominis oppugnatîone, Nostrum est 
indicare periculum, designare adversarîos, horumque con- 



^ De CivU. Dei Lib. xiv, c. 17. 
* Ps. TiXXxii, V. 2-4. 



silîîs atque artibus, quantum possumus, resîstere ut ae- 
ternum ne pefeant quoram Nobîs est commissa salus: et 
lesu Christi regnum, quod tuendum accepimus, non modo 
stet et permaneat integrum, sed novis usque incrementis 
ubique terraram amplîficetur. 

Homanî Pontifices Decessores Noştri , pro salute populi 
christîanî sedulo vigilantes, hune tam capitalem hostem ex 
occultae coniurationis tenebris prosilientem, quîs esset, quid 
vellet, celeriter agnoverunt; iidemque praecipientes cogi- 
tatione futura, principes simul et populos, signo velut 
dato, monuerunt ne se paratis ad decipiendum artibus in- 
sidiisque capi paterentur. — Prima significatio periculi per 
Clementem XII anno MDCcxxxvm facta ^ : cuius est a Bene- 
dicto XIV ^ confirmata ac renovata Constitutio. Utriusque 
vestigiis ingressus est Pius VII ^ : ac Leo XII Constitu- 
tione Apostolica « Qm graviora » ^ superiorum Pontificum 
hac de re acta et decreta complexus, rata ac firma in 
perpetuum esse iussit. In eamdem sententîam Pius VIII, ^ 
Gregorius XVI ^ persaepe vero Pius IX '^ locuti sunt. 

^ Const. In eminenţi, die 24 Aprilis 1738. 
* Const. Providas, die 18 Maii 1751. 
^ Const. Ecdesiam a lesu Ghristo, die 13 Septembrîs 1821. 
^ Const. data die 13 Marţii 1825. 
^ Encyc. TradUi, die 21 Maii 1829. 
^ Encyc. Mirări, die 15 Augusti 1832. 
' Encyc. Qui pltiribus, die 9 Novemb. 1846. AUoe. MuUi- 
plices inter, die 25 Septemb. 1865, etc. 

Videlicet cum sectae Massonicae instîtutum et inge- 
nium compertuni esset ex manifestis rerum indîciis , 
cognitione caussamm, prolatis in lucem legibus eius, ri- 
tibus, commentariis, îpsis saepe accedentibus testîmoniis 
eorum qui essent conscii, haec Apostolica Sedes deniin- 
tiavit aperteque edixit, sectam Massonum, contra ius fasque 
constitutam, non minus esse christianae roi, quam civitati 
perniciosam: propositisque poenis, quibus solet Ecclesia 
gravius in sontes animadvertere , interdixit atque imperavit, 
ne quis illi nomen societăţi daret. Qua ex re irati gregales, 
earum vim sententiarum subterfugere aut debilitare se posse 
partim contemnendo, partim calumniando rati , Pontifices 
maximos, qui ea decreverant, criminati sunt aut non iusta 
decrevisse, aut modum in decernendo transisse. Hac sanc 
ratione Constitutionum Apostolicarum Clementis XII, Be- 
nedicti XIV, itemque Pii VII et Fii IX conati sunt au- 
ctoritatem et pondus eludere. Verum in ipsa illa societate 
non defuere , qui vel inviţi faterentur, quod erat a roma- 
nis Pontificibus factum, id esse , spectata doctrina discipli- 
naque catholica, iure factum. In quo Pontificibus valde 
assentiri plures viri principes rerumque publicarum recto- 
res visi sunt, quibus curae fuit societatem Massonicam 
vel apud Apostolicam Sedem arguere , vel per se, latis 
în id legibus, noxae damnare, ut în HoUandia, Austria, 
Helvetia, Hispania, Bavaria, Sabaudia aliisque Italiae par- 
tibus. 

Quod tamen prae ceterîs înterest, prudentiam Deces- 
sorum Nostrorum rerum eventus comprobavit. Ipsorum enîni 

providae paternaeque curae nec seniper nec ubique optatos 
habuerunt exitus: idque vel hominum, qui in ca noxa essent, 
simulatione et astu, vel înconsiderata levitate ceterorum, 
quorum maxime interfuisset diligenter attendere. Quare 
unius saeculi dimidiatique spatio secta Massonum ad incre- 
menta properavit opinione maiora ; inferendoque şese per 
audaciam et dolos in omnes reipublicae ordines, tantum iam 
posse cocpit, ut prope dominări in civitatibus vidcatm". Ex 
hoc tam celeri formidolosoque cursu illa revera est in Ec- 
clesiam, in potestatem principum, in salutem publicam per- 
nicies consecuta, quam Decessores Noştri multo ante provi- 
derant. Eo enim perventum est, ut valde sit reliquo tem- 
pore metuendum non Ecclesiae quidem, quae longe firmius 
habet fundamentum, quam ut hominum opera labefactari 
queat, sed earum caussa civitatum, in quibus nimis poUeat 
ea, de qua loquimur, aut aliae hominum sectae non absi- 
miles , quae priori illi şese administras et satellites im- 
pertiunt. 

His de caussis, ubi primum ad Ecclesiae gubernacula 
accessimus, vidimus planeque sensimus huic tanto malo 
resistere oppositu auctoritatis Nostrae, quoad fieri posset, 
oportere. — Sane opportunam saepius occasionem nacti, 
persecuţi sumus praecipua quaedam doctrinarum capita, in 
quas Massonicarum opinionum influxisse maxime perver- 
sitas videbatur. Ita Litteris Nostris Encyclicis « Quod 
Apostolici muneris » aggressi sumus Socialisfarum et Cmn- 
munistarum portenta convincere: aliis deinceps « Arca- 
num » veram germanamquc notionem societatis dome- 

2 

sticae, cuius est in matrimonio fons et origo, tuendam 
et explicandam curavimus : iis insuper, quarum înitium est 
« Diuiurnum », potestatis politicae formam ad principia 
christianae sapientiae expressam proposuimus, cum ipsa 
rerum natm-a, cum populorum principumque salute mirifice 
cohaerentem. Nune autem, Decessorum Nostrorum exemple, 
in Massonicam ipsam societatem, in doctrinam eius univer- 
sam, et consilia, et sentiendi consuetudinem et agendi, 
animum recta intendere decrevimus, quo vis illius malefica 
magis magisque illustretur, idque valeat ad funestae pe- 
stis prohibenda contagia. 

Variae sunt hominum sectae, quae quamquam nomine, 
ritu, forma, origine differentes, cum tamen communione 
quadam propositi summarumque sententiarum similitudine 
inter se contineantur, re congruunt cum secta Massonum, 
quae cuiusdam est instar centri unde abeunt et quo re- 
deunt universae. Quae quamvis nune noile admodum videan- 
tur latere in tenebris, et suos agant coetus in luce ocu- 
lisque civium, et suas edant ephemeridas, nihilominus ta- 
men, re penitus perspecta, genus societatum clandestinarum 
moremque retinent. Plura quippe in iis sunt arcanis similia, 
quae non externos solum, sed gregales etiam bene multos 
exquisitissima diligentia celari lex est: cuiusmodi sunt 
intima atque ultima consilia, summi factionum principes, 
occulta quaedam et intestina conventicula : item decreta, 
et qua via, quibus auxiliis perficienda. Huc sane facit 
multiplex illud inter socios discrimen et iuris et officii et 
muneris: huc rata ordinum graduimique distincţie, et illa, 

qua reguntur, severitas disciplinae, Initiales spondere, immo 
praecipuo sacramento iurare ut plurimum iubentur, nemini 
se ullo unquam tempore uUove modo socios, notas, doctri- 
nas indicaturos. Sic ementita specie eodemque semper te- 
nore siniulationis quam maxime Massones, ut olim Mani- 
chaei, laborant abdere şese, nuUosque, praeter suos, habere 
testes. Latebras commodura quaerunt, sumpta sibi littera- 
torum sophorumve persona, eruditîonis caussa sociatorum: 
habent in lingua promptuni cultioris urbanitatis studium, 
tenuioris plebis caritatem: unice velle se meliores tes mul- 
titudini quaerere , et quae habentur in civili societate 
commoda cum quamplurimis communicare. Quae quidem 
consilia quamvis vera essent, nequaquam tamen in istis 
omnia. Praeterea qui cooptaţi sunt, promittant ac recipiant 
necesse est, ducibus ac magistris se dicto audientes fu- 
turos cum obsequio fideque maxima: ad quemlibet eorum 
nutum significationemque paratos, imperata facturos: si 
secus fecerint, tum dira omnia ac mortem ipsam non 
recusare. Revera si qui prodidisse disciplinam, vel man- 
datis restitisse iudicentur, supplicium de iis non raro su- 
mitur, et audacia quidem ac dexteritate tanta, ut specu- 
latricem ac vindicem scelerum iustitiam sicarius per- 
saepe fallat — Atqui simulare, et velle in occulto latere; 
obligare sibi homines, tamquam mancipia, tenacissimo 
nexu, nec satis declarata caussa: alieno addictos arbitrio 
ad omne facinus adhibere: armare ad caedem dextras, 
quaesita impunitate peccandi, immanitas quaedam est, quam 
rerum natm'a non patitur. Quapropter societatem, de qua 

loquimur, cum iustitia et naturali honestato pugnare, ratio 
et veritas ipsa convincit. 

Eo vel magis, quod ipsius naturam ab honestate dis- 
sidentem alia quoque argumenta eademque illustria re- 
darguunt. Ut enim magna sit in hominibus astutia celandi 
consuetudoque mentiendi, fieri tamen non potest, ut una- 
quaeque caussa ex iis rebus, quarum caussa est, qualis 
in se sit non aliqua ratione appareat. Non potest arhor 
bona mâlos fructus facere; neque arbor mala bonos fru- 
ctu8 facere ^ Fructus autem secta Massonum perniciosos 
gignit maximaque acerbîtate permixtos. Nam ex certissi- 
mis indiciis, quae supra commemoravimus, erumpit illud, 
quod est consiliorum suorum ultimum, scilicet evertere 
funditus omnem eam, quam instituta christiana pepere- 
runt, disciplinam religionis reique publicae, novamque 
ad ingenium suum extruere, ductis e medio NatmaUsmo 
fundamentis et leglbus. 

Haec, quae diximus aut dicturi sumus, de secta Mas- 
sonica intelligi oportet spectata in genere suo, et quatenus 
sibi cognatas foederatasque complectitur societates: non 
autem de sectatoribus earum singulis. In quorum numero 
utique possunt esse, nec pauci, qui quamvis culpa non 
careant quod şese istius modi implicuerint societatibus, 
tamen nec sint flagitiose factorum per se ipsi participes, 
et illud ultimum ignorent quod illae nituntur adipisci. 
Similiter ex consociationibus ipsis nonnuUae fortasse ne- 

* Matth. vn, 18. 

quaquam probant conclusiones quasdam extremas, quas, 
cum ex princîpiis commimibus necessario consequantur, 
consentaneum esset amplexarî, nîsi per se foeditate sua 
turpîţudo ipsa deterreret. Item nonnuUas locorum tempo- 
rumve ratio suadet minora conari, quam aut ipsae vellent 
aut ceterae solent: non idcirco tamen alienae a Masso- 
nico foedere putandae, quia Massonîcum foedus non tam 
est ab actis perfectisque rebus, quam a sententiarura sum- 
ma îudicandum. 

lamvero Naturalistarum caput est, quod nomine îpso 
satis declarant, humanam naturam humanamque rationem 
cunctîs in rebus magistram esse et principem oportere. 
Quo constituto, officia erga Demn vel minus curant, vel 
opinionibus pervertunt errantibus et vagis. Negant enim 
quicquam esse Deo auctore traditum: nuUum probant de 
religione dogma, nihil veri, quod non hominum intelli- 
gentia comprehendat, nuUum magistrum, cui propter au- 
ctoritatem officii sit iure credendum. Quoniam autem 
munus est Ecclesiae catholicae singulare sibique unice 
proprium doctrinas divinitus acceptas auctoritatemque ma- 
gisterii cum ceteris ad salutem caelestibus adiumentis 
plene complecţi et incorrupta integritate tueri, idcirco in 
ipsam maxima est inimicorum iracundia impetusque con- 
versus. — Nune vero in iis rebus, quae religionem at- 
tingunt, spectetur quid agat, praesertim ubi est ad agendi 
licentiam liberior, secta Massonum: omninoque iudicetur, 
nonne plane re exequi Naturalistarum decreta velle vi- 
deatur. Longo sane pertinacique labore in id datur opera, 

nihil ut Ecclesîae magîsterium nihîl auctoritas în cîvitato 
possît : ob eamqiie caussam vulgo praedîcant et pugnant, 
rem sacram remque civilem esse penitns dîstrahcndas. Quo 
facto saluberrimam religionîs catholîcae virtutem a legîbiis, 
ab administratione reîpublîcae excludunt : illudqiie est con- 
sequens, ut praeter înstîtuta ac praecepta Ecclesîae totas 
constîtuendas putent cîvîtates. — Nec vero non curare 
Ecclesiam, optîmam ducem, satîs habent, nîsî hostîliter 
facîendo laeserint- Et sane fundamenta îpsa relîgîonîs ca- 
tholîcae adorîrî fando, scribendo, docendo, impune licet: 
non îurîbus Ecclesîae parcîtur, non munera, quîbus est 
dîvînîtus aucta, salva sunt. Agendarum rerum facultas 
quam mînîma illî relînquîtur, idque legîbus specîe quîdem 
non nîînîs vîm înferentîbus, re vera natîs aptîs ad împe- 
dîendam lîbertatem. Item împosîtas Clero vîdemus leges 
sîngulares et graves, multum ut eî de numero, multum 
de rebus necessarîîs în dîes decedat: relîquîas bonorum 
Ecclesîae maxîmîs adstrîctas vînculîs, potestatî et arbîtrîo 
admînîstratorum reîpublîcae permîssas: sodalîtates ordînum 
religîosorum sublatas, dîssîpatas. — At vero în Sedem 
Apostolîcam romanumque Pontîficem longe est înîmîcorum 
încîtata contentîo. îs quîdem prîmum fictîs de caussîs 
deturbatus est propugnaculo lîbertatîs îurîsque suî, prîn- 
cîpatu cîvîlî: mox în statum compulsus înîquum sîmul et 
obîectîs undîque dîfficultatibus întolerabîlem : donec ad 
haec tempora perventum est, quîbus sectarum fautores, 
quod abscondîte secum agîtarant dîu, aperte denuncîant, 
sacram tollendam Pontîficum potostatom, îpsumque dîvîno 

îure înstitiitum funditus delendum Pontificatum. Quam 
rem, si cetera deessent, satis indicat hominum qui con- 
scii sunt testimonium , quomm plerique cum sâepe 
alias, tum recenţi memoria rursus hoc Massonum venim 
esse declararunt, velle eos maxime exercere catholicum 
nomen implacabilibus inimicitiis, nec ante quieturos, 
quam excisa omnia viderint, quaecumque summi Pontifi- 
ces religionis caussa instituissent. — Quod si, qui ad- 
scribuntur in numerum, nequaquam eiurare conceptis 
verbis instituta catholica iubentur, id sane tantum abest, 
ut consiliis Massonum repugnet, ut potius adserviat. Pri- 
mum enim simplices et incautos facile decipiunt hac via, 
multoque pluribus invitamenta praebent. Tum vero obviis 
quibuslibet ex quovis religionis ritu accipiendis, hoc as- 
sequuntur, ut re ipsa suadeant magnum illum huius tem- 
poris errorem, religionis curam relinqui oportere in me- 
diis, nec uUum esse inter genera discrimen. Quae quidem 
ratio comparata ad interitum est religionum omnium, no- 
minatim ad catholicae, quae cum una ex omnibus vera 
sit, exaequari cum ceteris sine iniuria summa non potest. 
Sed longius Naturalistae progrediuntur. , In maximis 
enim rebus tota errare via audacter ingressi, praecipiti 
cursu ad extrema delabuntur, sive humanae imbecillitate 
naturae, sive consilio iustas superbiae poenas repetentis 
Dei. Ita fit, ut illis ne ea quidem certa et fixa perma- 
neant, quae naturali lumine rationis perspiciuntur, qualia 
profecto illa sunt, Deum esse, animos hominum ab omni 
esse materiae concretione segregatos, eosdemque immor- 

tales. — Atquî secta Massonum ad hos ipsos scopulos 
non dissimili cursus errore adhaerescit. Quamvîs enim 
Deum esse generatim profiteantur, id tamen non haerere 
in singulonim mentibus firma assensione iudicioque stabili 
constitutum, ipsi sibi sunt testes. Neque enim dîssimulant, 
banc de Deo quaestionem maximum apud ipsos esse fon- 
tem caussamque dissidii : immo non mediocrem hac ipsa de 
re constat extitisse inter eos proximo etiam tempore con- 
tentionem. Ee autem vera initiatis magnam secta licen- 
tiam dat, ut alterutrum liceat suo iure defendere, Deum 
esse, Deum nullum esse: et qui nuUum esse praefracte 
contendant, tam facile initiantur, quam qui Deum esse 
opinantur quidem, sed de eo prava sentiunt, ut Panthei- 
stae solent: quod nihil est aliud, quam divinae naturao 
.absurdam quamdam speciem reţinere, veritatem tollere. 
Quo everso infirmatove maximo fundamento, consequens 
est ut illa quoque vacillent, quae natura admonente co- 
gnoscuntur, cunctas res libera creatoris Dei voluntate ex- 
titisse: mundum providentia regi: nullum esse animorum 
interitum: huic, quae in terris agitur, hominum vitae 
successuram alteram eamque sempitemam. 

His autem dilapsis, quae sunt tamquam naturae prin- 
cipia, ad cognitionem usumque praecipua, quales futuri 
sint privaţi publicique mores , facile apparet. — Silemus 
de virtutibus divinioribus , quas absque singulari Dei 
munere et dono nec exercere potest quisquam , nec 
consequi: quarum profecto necesse est nullum in iîs 
vestigium reperiri, qui redemptionem generîs humani, qui 

gratîam caelestem, qui sacramenta, adipiscendamque in 
caelis felicitatem pro ignotis aspernantur. — De officiis lo- 
quîmur, quae a naturali honestate ducuntur. Mundi enim 
opifex îdemque providus gubernator Deus: lex aeterna 
naturalem ordinem conservări iubens, perturbări vetans: 
ultimus hominum finis multo excelsior rebus humanis 
extra haec mundana hospitia constitutus: hi fontes, haec 
principia sunt totius iustitiae et honestatis. Ea si toUan- 
tur, quod Naturalistae idemque Massones solent, continuo 
iusti et iniusti scientia ubi consistat, et quo se tueatur 
omnino non habebit. Et sane disciplina morum, quae Mas- 
sonum familiae probatur unice, et qua informări adolescen- 
tem aetatem contendunt oportere, ea est quam et civicam 
nominant et solutam ac liberam; scilicet in qua opinio nulla 
sit religionis inclusa. At vero quam inops illa sit, quam 
firmitatis expers, et ad omnem auram cupiditatum mobi- 
lis, satis ostenditur ex iis, qui partim iam apparent, poe- 
nitendis fructibus. Ubi enim regnare illa liberius coepit, 
demota loco institutione christiana, ibi celeriter deperire 
probi integrique mores: opinionum tetrji portenta conva- 
lescere: plenoque gradu audacia ascendere maleficiorum. 
Quod quidem vulgo conqueruntur et deplorant: idemque 
non pauci ex iis, qui minime vellent, perspicua veritate 
compulsi, baud raro testantur. 

Praeterea, quoniam est hominum natura primi labe 
peccati inquinata, et ob hanc caussam multo ad vitia quam 
ad virtutes propensior, hoc omnino ad honestatem requi- 
ritur, cohibere motus animi turbidos et appetitus obedien- 

tes facere rationi. In quo certamine despicientîa saepissîme 
adhibenda est rerum humanarum, maximique exhauriendi 
labores ac molestiae, quo suum semper teneat ratio vîctrîx 
principatuni. Veram Naturalistae et Massones, nuUa adhi- 
bita iîs rebus fide, quas Deo auctore cognovimus, pa- 
rentem generis humani negant deliquisse: proptereaque 
liberum arbitrium nîhil virihus affemmtiim et incUnatum ^ 
putant. Quin immo exaggerantes naturae virtutem et 
excellentiam . in eaque principium et normam iustitiae 
unice coUocantes, ne cogitare quidem possunt, ad se- 
dandos illius impetus regendosque appetitus assidua con- 
tentione et summa opus esse constantia. Ex quo videmus 
vulgo suppeditari hominibus illecebras multas cupiditatum: 
ephemeridas commentariosque nulla nec temperantia nec 
verecundia : ludos scenicos ad licentiam insignes : argumen- 
ta artium ex iis, quas vocant verimni^ legibus proterve 
quaesita: excogitata subtiliter vitae artificia delicatae et 
mollis: omnia denique conquisita voluptatum blandimenta, 
quibus sopita virtus conniveat. In quo flagitiose faciunt, 
sed sibi admodutn constant, qui expectationem toUunt 
bonorum caelestium, omnemque ad res mortales felicitatem 
abiicîunt et quasi demergunt in terram. — Quae autem 
commemoratâL sunt illud confirmare potest non tam re, 
quam dictu inopinatum. Cum enim hominibus versutis et 
callidis nemo fere soleat tam obnoxie servire, quam quo- 
rum est cupiditatum dominatu enervatus et fractus ani- 

^ Conc. Trid. Sess. vi, De lustif. c. 1. 



19 

mus, reperti în secta Massoniim sunt, qui edicerent ac 
proponerent, consilio et arte enitendum ut infinita vitiorum 
licenţia exsaturetur multitudo : hoc enim facto, in potestate 
sibi et arbitrio ad quaelibet audenda facile futuram. 

Quod ad convictum attinet domesticuin, bis fere con- 
tinetur omnis Naturalistaruni disciplina. Matrimoniuni ad 
negotiorum contrahendorum pertinere genus: rescindi ad 
voluntatem eorum , qui contraxerint ^ iure posse : penes 
gubernatores rei civilis esse in maritale vinclum po- 
testatem. In educandis liberis nibil de religione praeci- 
piatur ex certa destinataque sententia: integram singulis 
esto, cum adoleverit aetas, quod maluerint sequi. — Atqui 
haec ipsa assentiuntiu' plane Massones: neque assentiun- 
tur solum, sed iamdiu student in morem consuetudinem- 
que deducere.. Multis iam in regionibus, iisdemque catho- 
lici nominis, constitutum est ut, praeter coniunctas ritu 
civili, iustae ne habeantur nuptiae : alibi divortia fieri, lege 
licet : alibi, ut quamprimum liceat, datur opera. Ita ad illud 
festinat cursus, ut matrimonia in aliam naturam convertan- 
tur, hoc est in coniunctiones instabiles et fluxas, quas libido 
conglutinet, et eadem mutata dissolvat. — Summa autem 
conspiratione voluntatum illuc etiam spectat secta Massonum, 
ut institutionem ad se rapiat adolescentium. Mollem enim 
et flexibilem aetatem facile se posse sentiunt arbitratu suo 
fingere, et, quo velint, torquere : eaque re nihil esse op- 
portunius ad sobolem civium, qualem ipsi meditantur, tă- 
iem reipublicae educendam. Quocirca in educatione doctri- 
naque puerili nullas Ecclesiae ministris nec maa:isterii nec 

vigilantiae sîniint esse partes: pluribusque iam locis con- 
secuti sunt , ut omnîs sit penes viros laicos adolescentium 
instituţie : itemque ut in mores informandos nihil admiscea- 
tur de iis, quae hominem iungunt Deo, permagnis san- 
ctissimisque officiis. 

Sequuntur civilis decreta prudentiae. Quo in genere 
statuunt Naturalistae, homines eodem esse iure omnes, 
et aequa ac pari in omnes partes conditione : unumquem- 
que esse natura liber um: imperandi alteri ius habere ne- 
minem: velle autem, ut homines cuiusquam auctoritati 
pareant, aliunde quam ex îpsis quaesitae, id quidem esse 
vim inferre. Omnia igitur in libero populo esse: imperiuni 
iussu vel concessu populi teneri, ita quidem, ut, mutata 
voluntate populari, principes de gradu deiici vel invitos 
liceat. Fontem omnium iurium officiorumque civilium vel 
in multitudine inesse, vel in potestate gubernante civi- 
tatem, eaque novissimis informata disciplinis. Praeterea 
atheam esse rempublicam oportere : in variis religionis 
formis nullam esse caussam, cur alia alii anteponatur'. eo- 
dem omnes loco habendas. 

Haec autem ipsa Massonibus aeque plăcere , et ad hanc 
sîmilitudinem atque exemplar velle eos constituere res 
publicas, plus est cognitum, quam ut demonstrări opor- 
teat. lamdiu quippe omnibus viribus atque opibus id aperto 
moliuntur: et hoc ipso expediunt viam audacioribus nou 
paucis ad peiora praecipitantibus, ut qui aequationem co- 
gitant communionemque omnium bonorum, deleto ordi- 
num et fortunarum in civitate dîscrimine. 

Secta igitiu' Massonum quid sit, et quod iter affectet 
ex his quae summatim attigimus, satis elucet, Praecipua 
îpsonim dogmata tam valde a ratione ac tam manifesto 
discrepant, ut nihil possit esse perversius. Relîgionem et 
Ecclesiam, quam Deus ipse condidit, idemque ad îmmor- 
talitatem tuetur, velle demoliri, moresque et instituta ethni- 
corum duodevigînti saeculorum întervallo revocare, însîgnis 
stultitîae est impietatisque audacissimae. Neque illud vel 
horrîbile minus, vel levius ferendum, quod beneficia re- 
pudientur per lesum Clu'istum benigne parta neque ho- 
minibus solum singulis, sed vel familia vel communitate 
civili consociatis ; quae beneficia ipso habentur inimicorum 
iudicio testimonioque maxima. In huiusmodi voluntate vesana 
et tetra recognosci propemodum videtur posse illud ipsum, 
quo Satanas in lesum Christum ardet, inexpiabile odium 
ulciscendique libido. — Similiter illud alterum, quod Mas- 
sones vehementer conantur, recti atque honesti praecipua 
fundamenta evertere, adiutoresque se praebere iis, qui more 
pecudum quodcumque libeat, idem licere vellent, nihil 
est aliud quam genus humanum cum ignominia et dede- 
core ad interitum impellere. — Augent vero maluni ea, 
quae in societatem cum domesticam tum civilem inten- 
duntur pericula. Quod enim alias exposuimus, inest in 
matrimonio sacrum et religiosum quiddam omnium fere 
et gentium et aetatum consensu: divina autem lege cau- 
tum esse, ne coniugia dirimi liceat. Ea si profana fiant, 
si distrahi liceat, consequatur in familia necesse est turba 
et confusio , excidentibus de dignitate feminis , incerta 

rerum suarum incoluniitatisque sobole. — Curam vcro de 
relîgione publice adhibere nullam, et in rebus ci\dcis ordi- 
nandis, gerendis, Deuni iiihilo magis respicere, quaiu si 
omnino non esset, temeritsts est ipsis ethnicis inaudita; 
quorum in animo sensuque erat sic penitus aflSxa non 
solum opinio Deorura, sed religionis publicae necessitas, 
ut inveniri urbem facilius sine solo, quam sine Deo posse 
arbitrarentur. Revera humani generis societas, ad quam 
sumus natura facti, a Deo constituta est naturae parente: 
ab eoque tamquam a principio et fonte tota vis et pe- 
rennitas mânat innumerabilium. quibus illa abundat, bo- 
noruni. Igitur quemadmodum singuli pie Deum sancteque 
colere ipsa naturae voce admonemur, propterea quod vitani 
et bona quac comitantur vitae a Deo accepimus , sic 
eamdem ob caussam populi et civitates- Idcirco qui solu- 
tam omni religionis officio civilem conmiunitatem volunt, 
perspicuum est non iniuste solum, sed etiam indocte ab- 
' surdeque facere. — Quod vero homines ad coniimctionem 
congregationemque civilem Dei voluntate nascuntur, et 
potestas imperandi vinculum est civilis societatis tam ne- 
cessarium ut, eo sublato, illam repente disrumpi necesse 
sit, consequens est ut imperandi auctoritatem idem gi- 
gnat, qui genuit societatem. Ex quo intelligitur, imperium 
in quo sit, quicumque is est, ministrum esse Dei. Qua- 
propter, quatenus finis et natura societatis humanae postu- 
lant, legitimae potestati iusta praecipienti aequum est păre- 
re perinde ac numini omnia moderantis Dei: illudque in pri- 
mis a veritate abhorret, in populi esse voluntate positum 

obedientiam, cum libilum fuerit, abiicere. — Similiter, pă- 
ros inter se homines esse universos, nemo dubitat, si genus 
et natura communis, si finis ultimus unicuique ad assequen- 
dum propositus, si ea, quae inde sponte fluunt, iura et officia 
spectentur. At vero quia ingenia omnium paria esse non 
possunt, et alius ab alio distat vel animi vel corporis vi- 
ribus, plurimaeque sunt morum, voluntatis, naturarum 
dlssimilitudines, idcirco niliil tam est repugnans rationi, 
quam una velle comprehensione omnia complecţi, et illam 
omnibus pai'tibus expletam aequabilitatem ad vitae civilis 
înstituta traducere. Quemadmodum perfectus corporis ha- 
bitus ex diversorum existit iunctura et compositione mem- 
brorum, quae forma usuque differunt, compacta tamen et 
suiş distributa locis complexioncm efficiunt. pulcram specie, 
firmam viribus, utilitate necessariam: ita in republica ho- 
minum quasi partium infinita propemodum est dissimili- 
tudo: qui si habeantur pares arbitriumque singuli suum 
scquantur, specios erit civitatis nuUa deformior: si vero 
dignitatis, studiormn, artium distinctis gradibus, apt^ ad 
commune bonum conspirent, bene constitutae civitatis 
imaginem referent congruentemque naturae, 

Ceterum ex iis, quos ,commemoravimus, turbulentis 
erroribus, maximae sunt civitatibus extimescendae formi- 
dines. Nam sublato Dei metu legumque divinarum vere- 
cundia, despecta principum auctoritate, permissa probata- 
que seditionum libidine, prbiectis ad licentiam cupidita- 
tibus popularibus, nullo nisi poenarum freno, necessario 
secutura est rerum omnium commutatio et eversio. Hanc 

immo commulationem eversionemque consulte meditantiir, 
idque prae se ferunt, plurimi Commumstarum et SocuiU' 
siarum consociati greges: quorum coeptis alienam ne se 
dixerit secta Massonum, quae et consiliis eorum admoduni 
favet, et summa sententiarum capita cum ipsis habet 
communia. Quod si nec continuo nec ubique ad extrema 
experiendo decurrunt. non ipsorum est disciplinae, non 
voluntati tribuendum, sed virtuţi religionis divinae, quae 
extingui non potest, itemque saniori hominum parti, qui 
societatum clandestinarum recusantes servitutem, insanos 
earum conatus forti animo refutant. 

Atque utinam omnes stirpem ex fructibus iudicarent, 
et malorum quae premunt, periculorum quae impendent, 
semen et initium agnoscerent! Res est cum hoste fallaci 
et doloso, qui serviens auribus populorum et principum, 
utrosque mollibus sententiis et assentatione cepit. — Inşi- 
nuando şese ad viros principes simulatione amicitiae, hoc 
spectarunt Massones, illos ipsos habere ad opprimendum 
catliolicum nomen socios et adiutores potentes : quîbus 
quo maiores admoverent stimulos, pervicaci calumnia Ec- 
clesiam criminati sunt de potestate iuribusque regiis cum 
principibus invidiose contendere. His interim artibus quae- 
sita securitate et audacia, plurimum poUere in regendis 
civitatibus coeperunt , ceterum paraţi imperiorum fun- 
damenta quatere, . et insequi principes civitatis, insimulare, 
eiicere, quoties facere secus in gubernando viderentur, 
quam illi maluissent. — Haud absimili modo populos 
assentando ludificati sunt. Libertatem prosperitatemque 

publicam pleno ore personantes , et per Ecclesiam Prin- 
cîpesque summos stetisse, quominus ex îniqua servitute 
et egestate multitudo eriperetur , populo imposuerunt , 
eumque rerum novarum sollicitatum siti in oppugnationem 
utriusque potestatis incitaverunt. Nihilominus tamen spe- 
ratarum commoditatum maior est expectatio, quam veritas: 
immo vero peius oppressa plebes magnam partem iis ipsis 
carere cogitur miseriarum solatiis. quae, compositis ad 
christiana instituta rebus, facile et abunde reperire po- 
tuisset. Sed quotquot contra ordinem nituntur divina pro- 
videntia constitutum, has dare solent superbiae poenas, 
ut ibi afflictam et miseram offendant fortunam, unde pro- 
speram et ad vota fluentem temere expectavissent. 

Ecclesia vero , quod homines obedire praecipue et 
maxime iubeţ summo omnium principi Deo, iniuria et falso 
putaretur aut civili invidere potestati, aut sibi quicquam 
de iure principum arrogare, Immo quod civili potestati 
aequum est reddere, id plane iudicio conscientiaque of- 
ficii decemit esse reddendum. Quod vero ab ipso Deo ius 
arcessit imperandi , magna est ad civilem auctoritatem 
dignitatis accessio , et observantiae benevolentiaeque ci- 
vium coUigendae adiumentum non exiguum. Eadem amica 
pacîs, altrix concordiae, materna omnes caritate comple- 
ctitur; et iuvandis mortalibus unice intenta, iustitiam opor- 
tere docet cum clementia, imperimn cum aequitate, leges 
cum moderatione coniungere: nuUius ius violandum, or- 
dini tranquillitatique publicae serviendum, inopiam mise- 
rorum. quam maximo fieri potest, privatim et publice 

siiblevandam. Sed propterca podani, ut verba iisurpemus 
Augustini, vel putari vohmf, chrisUanam doctrinam uUlitaii 
non convenire reipuhlicae^ quia nolunt stare rempublicam fir- 
mitate viriutuniy sed mpumtaie vitiorum ^ — Quibus cognitis, 
hoc esset civili prudentiae admodum congruens, et incolu- 
mitati communi necessarium , principes et populos non 
cum Massonibus ad labefactandam Ecclesiam, sed cum 
Ecclesia ad frangendos Massonum impetus conspirare. 

Utcumque erit, in hoc tam gravi ac nimis iam per- 
vagato malo Nostrarum est partium, Venerabiles Fratres, 
applicare animum ad quaerenda remedia. — Quia vero spem 
remedii optimam et firmissimam intelligimus esse in vir- 
tute sitam religionis divinae, quam tanto peius Massones 
oderunt, quanto magis pertimescunt, ideo caput esse cen- 
semus saluberrimam istam adversus communera hostem 
advocatam adhibere virtutem. Itaque quaecumque romani 
Pontifices Decessores Noştri decreverunt inceptis et co- 
natibus sectae Massonum impediendis: quaecumque aut 
deterrendi ab eiusmodi societatibus aut revocandi caussa 
sanxerunt , omnia Nos et singula rata habemus atque 
auctoritate Nostra Apostolica confirmamus. In quo quidem 
plurimum voluntate christianorum confisi , per salutem 
singulos suam precamur quaesumusque , ut religioni ha- 
beant vel minimum ab iis discedere, quae hac de re Sedes 
Apostolica praeceperit. 

Vos autem, Venerabiles Fratres, rogamus, flagitamus. 



' Bpist. cxxxvii, al. III, ad Volusianum c. v, n. 20. 



27 

ut collata Nobiscum opera, extirpare împuram hanc luem 

qiiae serpit per omnes reipublicae venas, enixe studeatis. 

Tuenda Vobîs est gloria Dei, salus proximorum : quibus 

rebus in dimicando propositis, non animus Vos, non for- 

titudo deficiet. Erit prudentiae vestrae iudicare , quibus 

potissimum rationibus ea, quae obstabunt et impedient, 
eluctanda vîdeantur. — Sed quoniam pro auctoritate officii 

Noştri par est probabilem aliquam rei gerendae rationem 

Nosmetipsos demonstrare, sic statuite, primum omnium 

reddendam Massonibus esse suam, dempta persona, faciem: 

pdpulosque sermone et datis etiam in id Litteris episco- 

palibus edocendos , quae sint societatum eius generis in 

blandiendo alliciendoque artificia, et in opinionibuş pra- 

vitas, et in actionibus turpitudo. Quod pluries Decessores 

Noştri confirmarunt, nomen sectae Massonum dare nemo 

sibi quapiam de caussa licere putet, si catholica profes- 

sio et salus sua tanti apud eum sit, quanti esse debet. Ne 

quem honestas assimulata decipiat: potest enim quibus- 

dam videri, nihil postulare Massones, quod aperte sit reli- 

gionis morumve sanctităţi contrarium: verumtamen quia 

sectae ipsius tota in vitio flagitioque est et ratio et 

caussa, congregare se cum eis, eosve quoquo modo iu- 

vare, rectum est non licere. 

Deinde assiduitate dicendi hortandique pertrahere mul- 

titudinem oportet ad praecepta religionis diligenter addi- 

scenda: cuius rei gratia valde suademus, ut scriptis et 

concionibus tempestivis clementa rerum sanctissimarum 

explanentur, quibus christiana philosophia continetur. Quod 

illuc pertinet, ut montes hominum erudîtîone sanentur et 
contra multiplîces errorum formas et varia invitamenta vitîo- 
rum munîantur in hac praesertim et scribendi licenţia et 
înexhausta aviditate discendi. — Magnuni sane opus: in quo 
tamen particeps et socius laborum vestrorum praecipue futu- 
rus est Clerus, si fuerit, Vobis adnitentibus, a disciplina vitae, 
a scientia litterarum probe instructus. Verum tam honesta 
caussa tamque gravis advocatam desiderat industriam viro- 
rum laicorum, qui religionis et patriae caritatem cuni probi- 
tate doctrinaque coniungant. Consociatis utrîusque ordinis 
viribus, date operam, Venerabiles Fratres, ut Ecclesiam 
penitus et cognoscant homines et caram habeant: eius 
enim quanto cognitio fuerit amorque maior, tanto futurum 
maius est societatum clandestinarum fastidium et fuga. — 
Quocirca non sine caussa idoneam hanc occasionem 
nacti, renovamus illud quod alias exposuimus, Ordinem 
Tertium Franciscalium, cuius pauUo ante temperavimus 
prudenţi lenitate disciplinam, perquam studiose propagare 
tuerique oportere. Eius enim, ut est ab auctore suo con- 
stitutus, haec tota est ratio, vocare homines ad imitatio- 
nem lesu Christi, ad amorem Ecclesiae, ad omnia virtu- 
tum christianarum officia: proptereaque multum posse de- 
bet ad societatum nequissimarum supprimendam contagio- 
nem. Novetur itaque quotidianis incrementis isthacc san- 
cta sodalitas, unde cum mulţi expectari possunt fructus, 
tum iile egregius, ut traducantur animi ad libertatem, 
ad fraternitatem, ad aequalitatem iuris: non qualia Mas- 
sones absurde cogitant, sed quaHa et lesus Christus hu- 

mano generi comparavit ct Francisciis sccutus est. Liber- 
tatem dicîmus filiarum Dei^ per quam nec Satanae, nec 
cupiditatîbus, improbissimis domînîs. serviamus: fraternita- 
tem, cuius în Deo communî omnium procreatore et pa- 
rente consistat origo: aequalitatem, quae iustitiae carita- 
tisque constituta fundamentis, non omnia toUat inter ho- 
mines discrimina, sed ex vitae, oflSciormn, studioramque 
varietate mirum illmn consensum efficiat et quasi con- 
centmn, qui natura ad utilitatem pertinet dignitatemque 
civilem. 

Tertio loco mia quaedam res est, a maioribus sapien- 
ter instituta, eademque tempomm cursu intermissa, quae 
tamquam exemplar et forma ad simile aliquid vaiere in 
praesentiâ potest. — Scholas seu collegia opificum intel- 
ligîmus, rebus simul et moribus, duce religione, tutandis. 
Quorum coUegiorum utilitatem si maiores noştri diutumi 
temporis usu et periclitatione senserunt, sentiet fortasse 
magis aetas nostra, propterea quod singularem habent ad 
elidendas sectarum vires opportunitatem. Qui mercede 
manuum inopiam tolerant, praeterquam quod ipsa eorum 
condîtione uni ex omnibus sunt caritate solatioque dignis- 
simi, maxime praeterea patent illecebris grassantium per 
fraudes et dolos. Quare iuvandi sunt maiore qua potest 
benignitate, et invitandi ad societates honestas, ne per- 
trahantur ad turpes. Huius rei caussa collegia illa magno- 
pere vellemus auspiciis patrocinioque Episcoporum con- 
venienter temporibus ad salutem plebis passim restituta. 
Nec mediocrirer Nos delectat, quod pluribus iani locis so- 

dalitates eiusmodi, itemquc coetus patronorum constituti 
sint : quibus propositum utrisque est honestam proletario- 
rum classem iuvare, eorum liberos, familias, praesidio et 
custodia tegere, in eisque pietatis studia, religionis do- 
ctrinam, cum integritate morum tueri. — In quo genere 
silere hoc loco nolumus illam spectaculo exemploque inşi- 
gnem, de populo inferioris ordinis tam praeclare meritam 
societatem, quae a Vincentio patre nominatur,. Cognitum 
est quid agat, quid velit: scilicet tota in hoc est, ut egen- 
tibus et calamitosis suppetias eat ultro, idque sagacitate 
modestiaque rairabili: quae quo minus videri vuit, eo est 
ad caritatem christianam melior, ad miseriarum levamen 
opportunior. 

Quarto loco, quo facilius id quod volumus assequa- 
mur, fidei vigiliaeque vestrae maiorem in modum com- 
mendamus iuventutem, ut quae spes est societatis huma- 
nae. — Partem curarum vestrarum in eius institutione ma- 
ximam ponite: nec providentiam putetis uUam fore tan- 
tam, quin sit adhibenda maior, ut iis adolescens aetas pro- 
hibeatur et scholis et magistris, unde pestilens sectarum 
afflatus metuatur. Parentes, magistri pietatis, Curiones 
inter christianae doctrinae praeceptiones insistant, Vobis 
auctoribus, opportune commonere liberos et alumnos de 
eiusmodi societatum flagitiosa natura, et ut mature cavere 
discant artes fraudolentas et varias, quas earum propaga- 
tores usurpare ad illaqueandos homines consueverunt. Immo 
qui adolescentulos ad sacra percipienda rite erudiunt, non 
inepte fecerint, si adducant singulos ut statuant ac reci- 

piant, inscientibus parentibus, aut non auctore vel Ciirione 
vel conscientiae iudice, nulla se unquam societate obli- 
gaturos. 

Veruni/ probe intelligimus, communes labores nostros 
evellendis his agro Dominico perniciosis seminibus haud- 
quaquam pares futuros, nisi caelestis dominus vineae ad 
id quod intendimus benigne adiuverit. — Igitur eius opem 
auxiliumque implorare necesse est studio vehemenţi ac 
soUicito, quale et quantum vis periculi et magnitudo ne- 
cessitatis requirunt. Eflfert se insolenter, successu gestiens, 
secta Massonum, nec uUum iam videtur pertinaciae fa- 
ctura modum: Asseclae eius universi nefario quodam foe- 
dere et occulta consiliorum communitate iuncti operam sibi 
mutuam tribuunt, eţ alteri alteros ad rerum malarum exci- 
tant audaciam. Oppugnatio tam vehemens propugnationem 
postulat părem: nimirum boni omnes amplissimam quamdam 
coeant opus est et agendi societatem et precandi. Ab eis ita- 
que petimus, ut concordibus animis contra progredientem 
sectarum vim conferti immotique consistant : iidemque mul- 
tum gementes tendant Deo manus supplices, ab eoque con- 
tendant, ut christianum floreat vigeatque nomen: neces- 
saria libertate Ecclesia potiatur: redeant ad sanitatem 
devii : errores verităţi , vitia virtuţi aliquando concedant. — 
Adiutricem et interpretem adhibeamus Mariam Virginem 
matrem Dei, ut quae a conceptu ipso Satanam vicit, ea- 
dem se impertiat improbarum sectarum potentem, in qui- 
bus perspicuum est contumaces illos mali daemonis spi- 
ritus cum indomita perfidia et simulatione reviviscere. — 

Obtestemur principem Angeloruni caelestîum, depulsorem 
hostium infernorum, Michaelem: item Iosephvm Vîrginis 
sanctissîmae sponsum, Ecclesiae catholicae patronam cae- 
lestem salutarem : Petrvm et Pavllvm Apostolos magnos, 
fidei christianae satores et vindices invictos. Horimi pa- 
trocinio et communiuni perseverantia precum futurimi 
confidimus ut coniecto in tot discrimina hominum generi 
opportune Deus benigneque succurrat. 

Caelestium vero munerum et benevolentiae Nostrae 
testem Vobis, Venerabiles Pratres, Clero populoque universo 
vigilantiae vestrae commisso Apostolicam Benedictionem 
peramanter in Domino impertimus. 

Datum Romae apud S, Petrum die xx Aprilis 
An. MDCccLxxxiv, Pontificatus Noştri Anno Septimo. 

LEO PP. XIII. 

